text: De ce ne vous vueil plus parler ; 
   Aincois vous vorrai deviser 
   Com Cléomadès esploita. 
   À sa mere dist qu'il vorra 
   Une feste faire arréer 
   Tele que cil puissent conter 
   Folio59r
   Qui à cele feste seront 
   K'à bele feste esté aront, 
   Et que cele feste sera 
   PageV02P189
   Arréée quant là venra 
   Li rois Carmans qu'il ot mandé ; 
   Car moult avoit grant volenté 
   De lui recevoir noblement 
   Et d'onnorer lui et sa gent.
  